

**รายงานผลการดำเนินการ**

**ตามแผนปฏิบัติการ**

**ด้านการป้องกันและปราบปรามการทุจริต**

**ประจำปีงบประมาณ พ.ศ. 256๒**

**...............................................................**

**งานตรวจสอบภายใน องค์การบริหารส่วนตำบลหินดาด**

**โทรศัพท์ : 044-756111**

**โทรสาร : 044-756110**

**https://** [**http://www.hindard.go.th/**](http://www.hindard.go.th/)

1

**รายงานผลการดำเนินโครงการ/กิจกรรม**

**ตามแผนปฏิบัติการป้องกันและปราบปรามการทุจริตขององค์การบริหารส่วนตำบลหินดาด**

**ประจำปีงบประมาณ พ.ศ. 256๒**

------------------------------------------------

 องค์การบริหารส่วนตำบลหินดาด ได้มีการจัดทำแผนปฏิบัติการป้องกันและปราบปรามการทุจริต ประจำปีงบประมาณ พ.ศ. 256๒ เพื่อใช้เป็นกรอบดำเนินงานในการป้องกันและปราบปรามการทุจริตภายในองค์การบริหารส่วนตำบลหินดาด ซึ่งในปีงบประมาณ พ.ศ.256๒ได้จัดทำแผนปฏิบัติการในการวัดความสำเร็จของการดำเนินโครงการ/กิจกรรม/มาตรการต่างๆ ตามแผนปฏิบัติการป้องกันและปราบปรามการทุจริตขึ้น

 โดยองค์การบริหารส่วนตำบลหินดาด ได้มอบหมายให้ส่วนราชการภายในรับไปดำเนินการ และบัดนี้การดำเนินการตามแผนปฏิบัติการฯ ประจำปี พ.ศ. 256๒ ได้สิ้นสุดลงแล้ว จึงขอรายงานผลการดำเนินงาน โครงการ/กิจกรรม/มาตรการตามที่บรรจุไว้ในแผนปฏิบัติการป้องกันและปราบปรามการทุจริตขององค์การบริหารส่วนตำบลหินดาดพร้อมทั้งระบุปัจจัยข้อมูลปัญหา อุปสรรค ข้อเสนอแนะในการปรับปรุงแผนฯเพื่อเป็นกรอบแนวทางในการจัดทำแผนการดำเนินงานป้องกันและปราบปรามการทุจริต ตามภารกิจและอำนาจหน้าที่ ดังนี้

**มิติที่ 1 การสร้างสังคมที่ไม่ทนต่อการทุจริต ประกอบด้วย**

 **1. การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหารข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

 **1.1 โครงการค่ายคุณธรรม จริยธรรม แก่ผู้บริหาร สมาชิกสภา และพนักงานองค์การบริหารส่วนท้องถิ่น**

 **การดำเนินงาน**

 - องค์การบริหารส่วนตำบลหินดาด ได้จัดทำโครงการค่ายคุณธรรม จริยธรรม แก่คณะผู้บริหาร พนักงาน ระหว่างวันที่ ๑๙ –21 พฤศจิกายน 256๒ ณ วัดบ้านศรีบุญเรือง หมู่ที่ 8 ตำบลหินดาด อำเภอด่านขุนทด จังหวัดนครราชสีมา โดยมีการเชิญส่วนราชการต่างๆ เข้ามามีส่วนร่วม

 **ผลการดำเนินงาน**

 - ผู้เข้ารับการฝึกอบรม สามารถตั้งอยู่ในศีลธรรม เสียสละ อดทน และมีความรับผิดชอบ

 - ผู้เข้ารับการฝึกอบรม มีความรู้ความเข้าใจ และยึดมั่นในหลักคุณธรรม จริยธรรม และนำหลักธรรมทางพระพุทธศาสนามาปรับใช้ในการปฏิบัติงานให้บรรลุผลสัมฤทธิ์ของงาน

 **1.2 การสร้างจิตสำนึกและการตระหนักแก่ประชาชนทุกภาคส่วน**

 **การดำเนินงาน**

 องค์การบริหารส่วนตำบลหินดาด จัดทำโครงการปลูกป่าเฉลิมพระเกียรติ เพื่อน้อมรำลึกในพระมหากรุณาธิคุณ แสดงความจงรักภักดี และเฉลิมพระเกียรติ สมเด็จพระนางเจ้าพระบรมราชินีนาถ ด้วยการปลูกต้นไม้ ในวันที่ ๑8 พฤษภาคม 256๒

2

**ผลการดำเนินงาน**

 - บุคลากรได้แสดงความจงรักภักดี สำนึกในพระมหากรุณาธิคุณ

 - เป็นการฟื้นฟูสภาพป่าอนุรักษ์ เพิ่มพื้นที่ป่าชุมชน

 - ส่งเสริมให้ผู้นำชุมชน เข้ามามีส่วนร่วมในการแก้ไขปัญหาโลกร้อน

**มิติที่ 2 การบริหารราชการเพื่อป้องกันการทุจริต ประกอบด้วย**

 **1. แสดงเจตจำนงทางการเมืองในการต่อต้านการทุจริตของผู้บริหาร**

 **1.1 กิจกรรมประกาศเจตจำนงการบริหารงานด้วยความสุจริตขององค์การบริหารส่วนตำบลหินดาด**

 **การดำเนินงาน**

 องค์การบริหารส่วนตำบลหินดาด ได้ประกาศเจตนารมณ์ต่อต้านการทุจริตคอร์รัปชั่น แสดงเจตนารมณ์อย่างเปิดเผยในการต่อต้านการทุจริตทุกรูปแบบ กำหนดนโยบายคุณธรรมและความโปร่งใสในการดำเนินงานขององค์การบริหารส่วนตำบลเปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงาน ตามภารกิจหลักขององค์การบริหารส่วนตำบล รับแจ้งเบาะแส รับร้องเรียนการคอร์รัปชั่น ให้มีผู้พิจารณารับเรื่องแจ้งเบาะแสข้อร้องเรียนการกระทำที่มีข้อสงสัยว่าเป็นการทุจริตและคอร์รัปชั่นทั้งทางตรงและทางอ้อม หรือโดยผ่านช่องทางการรับเรื่องที่ได้กำหนดไว้ โดยผู้ร้องเรียนจะต้องระบุรายละเอียดของเรื่องที่จะแจ้งเบาะแส หรือข้อร้องเรียน พร้อมหลักฐาน หรือข้อมูลที่เพียงพอต่อการตรวจสอบ และแจ้งชื่อ ที่อยู่ และหมายเลขโทรศัพท์ ที่สามารถติดต่อได้ส่งมาทางช่องทางรับเรื่องนี้

 - แจ้งผ่านเจ้าหน้าที่รับเรื่องร้องเรียน - แจ้งผ่านช่องทาง เว็ปไซต์ขององค์การบริหารส่วน ตำบลหินดาด

 - แจ้งผ่านสายตรงนายกเทศมนตรีตำบลหินดาด

 - แจ้งทางไปรษณีย์ จ่าหน้าถึง นายกองค์การบริหารส่วนตำบลหินดาด

 ที่ทำการองค์การบริหารส่วนตำบลหินดาด

 120 หมู่ที่ 14 ตำหินดาด อำเภอด่านขุนทด

 จังหวัดนครราชสีมา30120

 **ผลการดำเนินงาน**

 บุคลากรมีการปฏิบัติงานที่มีความซื่อสัตย์ สุจริต มีการใช้อำนาจหน้าที่ในทางที่ถูกต้อง มีความพร้อมที่จะให้การตรวจสอบ มีความโปร่งใส มีมาตรฐานการปฏิบัติงานทางคุณธรรม จริยธรรมที่ดี มีการปฏิบัติหน้าที่โดยยึดถือ ระเบียบ กฎหมาย ไม่แสวงหาผลประโยชน์โดยมิชอบ มีการประเมินผลความพึงพอใจต่อการให้บริการขององค์การบริหารส่วนตำบล สามารถแสดงจำนวนข้อร้องเรียนของประชาชนผู้รับบริการที่เพิ่มขึ้นหรือลดลงได้และประชาชนมีความพึงพอใจในการบริการขององค์การบริหารส่วนตำบลหินดาด

 **2. มาตรการการจัดการในกรณีได้ทราบ หรือรับแจ้ง หรือตรวจสอบการทุจริต**

 **1. กิจกรรมการจัดทำข้อตกลง การปฏิบัติราชการขององค์การบริหารส่วนตำบลหินดาด**

 **การดำเนินงาน** จัดทำข้อตกลงการปฏิบัติราชการ ประจำปีงบประมาณ พ.ศ. 256๒

 ผลการดำเนินงาน

 - พนักงานส่วนตำบล บุคลากร เกิดความมุ่งมั่นในการปฏิบัติราชการให้เกิดผลงานที่ดีตามเป้าหมาย มาตรฐานการปฏิบัติงานตามตำแหน่งงาน

 3

 - เกิดจิตสำนึก ตระหนัก ระมัดระวัง และความสุจริตในการปฏิบัติหน้าที่

**มิติที่ 3 การส่งเสริมบทบาทและการมีส่วนร่วมของภาคประชาชน ประกอบด้วย**

 **3.1 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

 **1. โครงการจัดเวทีประชาคมระดับตำบล**

การดำเนินงาน

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 ได้กำหนดให้มีการจัดทำแผนพัฒนาองค์การบริหารส่วนตำบล เพื่อกำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับงบประมาณในแต่ละปี ซึ่งมีความต่อเนื่องและเป็นแผนก้าวหน้า องค์การบริหารส่วนตำบลหินดาด จึงได้จัดให้มีการประชุมเวทีประชาคมระดับตำบลปี 256๒ เพื่อรวบรวมข้อมูลสำหรับการจัดทำแผนเพิ่มเติมพัฒนาแผนองค์การบริหารส่วนตำบล ซึ่งเป็นการรวบรวมสภาพปัญหาความต้องการของประชาชนในพื้นเป็นประเด็นสำคัญ ผ่านข้อมูลจากแผนชุมชน ให้สอดคล้องกับแผนพัฒนา แผนพัฒนาอำเภอ แผนพัฒนาตำบล ฯลฯ ทั้งนี้ การได้มาซึ่งข้อมูลการแก้ไขปัญหาและความต้องการของประชาชน ข้อเสนอแนะ โครงการ/กิจกรรม ต่างๆ องค์การบริหารส่วนตำบลฯจะดำเนินการผ่านการประชุมประชาคม เพื่อให้เกิดการมีส่วนร่วม ความโปร่งใส และความยุติธรรม

 ผลการดำเนินงาน

 ผู้นำชุมชนได้เสนอโครงการ/กิจกรรม ที่เป็นปัญหาความต้องการของชุมชนอย่างแท้จริง เป็นการเสริมพลังอำนาจให้แก่ประชาชนให้สามารถระดมขีดความสามารถในการจัดการทรัพยากร การตัดสินใจและการควบคุมดูแลกิจกรรมต่างๆ ในชุมชนมากกว่าที่จะเป็นฝ่ายตัวรับ สามารถกำหนดการดำเนินตัวชี้วัดได้ด้วยตัวเอง มีความเป็นอยู่ที่ดีขึ้นตามความจำเป็นอย่างมีศักดิ์ศรี ส่งเสริมการพัฒนาศักยภาพของประชาชน ด้านภูมิปัญญาทักษะ ความรู้ การจัดการและรู้เท่ากันต่อการเปลี่ยนแปลงของโลกได้ และให้แผนพัฒนาท้องถิ่นมีศักยภาพมากขึ้นส่งผลให้องค์การบริหารส่วนตำบลได้รับข้อมูลอันเป็นประโยชน์ในการนำไปจัดทำแผนพัฒนาองค์การบริหารส่วนตำบล ได้อย่างมีประสิทธิภาพ

 **3.2 การดำเนินการจัดตั้งศูนย์รับเรื่องร้องทุกข์**

 การดำเนินงาน

องค์การบริหารส่วนตำบลหินดาด ได้จัดตั้งศูนย์รับเรื่องร้องเรียน/ร้องทุกข์ ตามหลักปฏิบัติราชการใสสะอาด เพื่อสร้างความโปร่งใสในการปฏิบัติหน้าที่

 ผลการดำเนินงาน

 - ประชาชนสามารถเข้าถึงกระบวนการเรื่องร้องทุกข์ ได้อย่างเป็นธรรม

 - การแก้ไขปัญหาเรื่องร้องเรียน มีประสิทธิภาพ – ประสิทธิผล รวดเร็ว เป็นธรรม

 - ประชาชนเข้าใจบทบาทตนเอง

4

**มิติที่ 4 การเสริมสร้างและการปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

 **4.1 การส่งเสริมบทบาทการตรวจสอบของสภาท้องถิ่น**

 **1. โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น**

 **การดำเนินงาน**องค์การบริหารส่วนตำบลหินดาด ได้จัดทำโครงการอบรม เรื่องประชาธิปไตยแบบมีส่วนร่วม ในวันที่ ๑๓ กันยายน 256๒ โดยมีการให้ความรู้แก่สมาชิกและพนักงานในเรื่องกฎหมายรัฐธรรมนูญพระราชบัญญัติสภาตำบลฯ

 **ผลการดำเนินงาน**

1. คณะผู้บริหาร สมาชิก พนักงาน มีความเข้าใจในกฎหมายท้องถิ่นมากขึ้น
2. คณะผู้บริหาร สมาชิก พนักงาน มีคามเข้าใจบทบาทการดำเนินงานของตนเอง
3. คณะผู้บริหาร สมาชิก พนักงาน มีความเข้าใจสิทธิและหน้าที่ตนเอง

**2. ปัจจัยสนับสนุน**

ในการดำเนินกิจกรรมต่างๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้

 1) การที่มีระบบควบคุมภายใน และระบบการตรวจสอบโดยฝ่ายสภาองค์การบริหารส่วนตำบล เป็นการสร้างระบบการป้องกันและปราบปรามการทุจริตและประพฤติมิชอบได้ในระดับหนึ่ง

 2) องค์การบริหารส่วนตำบลหินดาด มีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์ประสานราชการใสสะอาด และศูนย์ข้อมูลข่าวสาร

 3) มีการเผยแพร่ข้อมูลข่าวสารและการรับเรื่องร้องเรียนทาง Web site และ facebook

**3. ปัญหา/อุปสรรคในการดำเนินงาน**

 องค์การบริหารส่วนตำบลหินดาดเป็นหน่วยงานขนาดกลาง การตรวจสอบปัญหาการทุจริตโดยฝ่ายสภาองค์การบริหารส่วนตำบล อาจได้ผลในบางโครงการ แต่เนื่องจากฝ่ายสภาฯ มีข้อจำกัดเรื่องความรู้ความสามารถเนื่องจากสมาชิกสภายังมีความรู้ไม่หลากหลายและขาดความชำนาญเฉพาะด้าน ทำให้อาจมีการตรวจสอบที่ไม่ครอบคลุมทุกด้าน

**4. ข้อเสนอแนะ**

 1) พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบ ให้เป็นรูปธรรมมากขึ้น

 2) พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ

 3) เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล

5

**5. ข้อพิจารณา**

 องค์การบริหารส่วนตำบลหินดาด ได้พิจารณาแล้วพบว่า ในการดำเนินการรายงานผลการปฏิบัติงานตามแผนปฏิบัติงานการป้องกันและปราบปรามการทุจริต ประจำปีงบประมาณ 256๒ ขององค์การบริหารส่วนตำบลหินดาด ส่วนราชการต่างๆสามารถดำเนินการให้เป็นไปได้ตามเป้าหมายและวัตถุประสงค์ของแผนงานฯ ในฐานะฝ่ายเลขานุการคณะทำงานจัดทำแผนปฏิบัติการการป้องกันและปราบปรามการทุจริต จะได้นำเสนอประเด็นดังกล่าวให้ที่ประชุมได้พิจารณาเพื่อให้เป็นแนวทางแก้ไขการดำเนินงานเพื่อปรับแผนปฏิบัติการการป้องกันและปราบปรามการทุจริต ประจำปีงบประมาณ 256๓ ต่อไป

………………………………………………………